அம்புவிடமிருந்து வந்த பதிலில் , “ ரத்னா , உனது ஆங்கிலம் ! எத்தனை தடவை அதை வியந்தாயிற்று ! வியந்தததைச் சொல்லத் தெரியாமல் விழித்தாயிற்று ! ஒன்றாய்த்தானே படித்தோம் ? எங்கிருந்து கிடைத்தது உனக்கு மட்டும் இப்படி ஒரு பாஷை ? கடிதங்கள் மனப்பாடம் செய்யபடுவதுண்டோ ? செய்கிறேன். சில சமயம் மறு பாதியை அவர் திருப்பிச் சொல்லுகிறார். பரதநாட்டியம் மனக்கண்ணில் வருகிகிறது. உன் பாஷையின் நளினத்தை உணரும்போது. நானும் கல்லூரி ஆசிரியை , அதுவும் ஆங்கிலத்தில். நினைக்கவே வெட்கமாக இருக்கிறது... ஆமாம் அப்படி என்ன அதிசயம் அந்தப் புடவையில்